钦定古今图书集成/明伦汇编/氏族典/第226卷 > 杨昱
## 钦定古今图书集成/明伦汇编/氏族典/第226卷 > 杨昱

按《魏书杨播传》：“播弟椿。椿子昱，字元晷，起家广平王
怀左常侍，后除太学博士、员外散骑侍郎。延昌三年，
以本官带詹事丞，久之，转太尉掾。孝昌初，除征卤将
军、中书侍郎，迁给事黄门侍郎，除泾州刺史。征还，除
吏部郎中、武卫将军，转北中郎将，加安东将军，除度
支尚书，转抚军、徐州刺史，寻假节、车骑将军、东南道”
都督。元颢侵逼大梁，除昱征东将军，为南道大都督，
镇荥阳。颢兵集城下，招昱令降，昱不从，颢遂攻之，城
陷被擒。颢既入洛，除昱名为民。孝庄还宫，复前官。参
朱兆之死也，昱为东道行台。后归乡里，为参朱天光
所害。